Logan's Run (títol orichinal en anglés, enguerada en Aragón con o títol en castellano La fuga de Logan) ye una cinta estausunidense de cine de ciencia ficción de l'anyo 1976, dirichida por Michael Anderson y producida por Saul David con guión de David Zelag Goodman, protagonizada por Michael York,Jenny Agutter, Richard Jordan, Roscoe Lee Browne, Farrah Fawcett y Peter Ustinov.

O guión de David Zelag Goodman se basa en a novela Logan's Run de William F. Nolan y George Clayton Johnson de 1967. Representa una sociedat futura utopica en a superficie, revelada como una distopía an a población y o consumo de recursos se mantienen en equilibrio en matar a toz os que plegan a l'edat de 30 anyadas. A historia sigue as accions de Logan 5, un guarda que ha executau a atros que han intentau fuyir d'a muerte y agora s'enfrontina a la terminación él mesmo.

Producida por Metro-Goldwyn-Mayer, a cinta fa servir solament as dos premisas basicas d'a novela: que toz han de morir a una edat determinada, y que Logan y a suya companyera Jessica 6 intentan fuyir entre que son encorrius por atro guarda clamau Francis 7. Dimpués d'intentos fallius d'adaptar a novela, se facioron cambeos en l' historia que incluyoron elevar a edat d'o "zaguer día" de 21 a 30 y introducir l'ideya d'o "Carrusel" pa eliminar a los de 30 anyos. A suya filmación va estar marcada por desafíos d'efectos especials en a representación d'o Carrousel y l'emplego innovador d'hologramas y lentes gran angular.

A cinta ganó un premio especial de l'Academia por os suyos efectos visuals y seis premios Saturn, incluida a millor cinta de ciencia ficción. Una serie de televisión va estar emitida en 1977 mientres 14 episodios.

Reparto
Michael York como Logan 5
Richard Jordan como Francis 7
Jenny Agutter como Jessica 6
Farrah Fawcett-Majors como Holly 13
Michael Anderson Jr. como Doc
Peter Ustinov como o viello
Gary Morgan como Billy

Se veiga tamién
Cine en 1976.
Cintas de 1976.
Logan's Run (cinta)